Organizačné pokyny pre rodičov

**Dňa 06.05.2020 od 07:30 do 16:00 v budove MsÚ Skalica vo veľkej zasadačke prebehne zápis detí do MŠ Skalica na školský rok 2020/2021.**

Tento zápis bude na základe rozhodnutia Ministerstva školstva, vedy, výskumu a športu SR s dôrazom na dodržiavanie hygienicko-epidemiologických opatrení prebiehať nasledovne:

* Zápis bude organizovaný bez osobnej prítomnosti detí.
* Rodičia budú prichádzať na MÚ zadným vchodom (od parkoviska) a do veľkej zasadačky budú vstupovať po jednom.
* Každý rodič je povinný mať rúško alebo mať inak prekryté ústa a nos (respirátor, šál, šatka...).
* V prípade, že sa vytvorí väčšia skupina rodičov, sú povinní dodržiavať odstup min. 2 metre.
* Rodič prinesie vyplnené čestné prehlásenie a prihlášku **bez potvrdenia** o zdravotnom stave dieťaťa. Toto potvrdenie sa doloží dodatočne. Tiež si prinesie rodný list k nahliadnutiu (slúži pre kontrolu údajov).

Tlačivá „ Žiadosť o prijatie do MŠ“ a „Čestné prehlásenie pre zber údajov“ sú dostupné tu: <https://ms.skalica.sk/oznamy/zapis-do-materskej-skoly-sk-rok-2020-2021-1151sk.html>

Pre rodičov, ktorí nemajú možnosť si tieto tlačivá stiahnuť a vytlačiť, budú tlačivá k odberu aj v budove MsÚ na informáciách od 13.04.2020. Tiež budú aj v deň zápisu pri vstupe do veľkej zasadačky. Žiadame rodičov, aby pri vstupe do veľkej zasadačky na zápis detí mali tieto tlačivá už vyplnené a pokiaľ je to možné použili na vypĺňanie na mieste vlastné pero.